SACUL CU GLUME... (I)

SACUL CU GLUME… (I)

TIRANUL

Eri am avut o explicaţie cu soţia mea şi am stabilit în fine definitiv cine e stăpân în casă.

– Cine?

– Fireşte ea!

***

ADIO, LIBERTATEA!

– Dă-mi voe să-ţi strâng mâna, azi e ziua cea mai fericită a vieţii tale.

– Cum? Mă cunun de-abia mâine!

– Tocmai de aceea!

***

PRILEJUL

– Nu este încă gata masa? strigă domnul.

– Nu, dragă.

– Atunci mă duc la restaurant.

– Nu poţi să mai aştepţi trei minute?

– Va fi gata atunci?

– Nu, dar vin şi eu!

***

ZGÂRIE NORI

– Ce fel de clădire mare e aceasta? întreabă o femeie de la ţară pe un orăşean.

– Un zgârie – nori.

– Şi când poate fi văzut în activitate?

***

FUMATUL INTERZIS

Compartiment pentru nefumători. Între Bucureşti şi Constanţa.

Întreabă un pasager:

– Se poate fuma aci, d-le conductor?

– Nu.

– Atunci de unde vin numeroasele mucuri de ţigări de sub bancă?

Conductorul surâde şi zice:

– De la pasagerii care nu au întrebat.

***

ANECDOTE CELEBRE AMERICANE

Miss Mary Heart, o fiică emancipată a lumei noui, întreprinse o călătorie pentru a vizita vechea Europă. Practică, ca toate fiicele yankeilor, îşi însemna în fiecare seară evenimentele mai importante. Iată câteva note mai interesante din

Jurnalul ei:

Ziua I – Căpitanul vaporului e un om de treabă; când sunt pe bord, nu-şi ia ochii de la mine.

Ziua II – Nu m’am înşelat. Căpitanul Smith mi-a făcut azi o declaraţie de dragoste. Am plecat fără să-i răspund un cuvânt. Trebuie să mă gândesc.

Ziua III – Căpitanul Smith e amorezat nebun. Azi mi s-a aruncat la picioare şi m-a ameninţat că aruncă în aer vaporul cu cei 300 de pasageri, dacă nu-l ascult. Doamne, Doamne, ce să fac?

Ziua IV – Am salvat viaţa a 300 de oameni.

***

Un german căruia i s-au rupt două coaste la un accident de cale ferată lângă Chicago, se plângea amar contra Administraţiei căilor ferate americane:

– Pentru atâta lucru te plângi? îi zise un funcţionar American. Noi am avut de curând 32 de morţi şi unul n’a spus un cuvânt.

***

Primul American: la Baltimore am auzit de curând pe un virtuos pianist care a executat cu degetele de la picioare o sonată grea de Rubinstein şi variaţii asupra cântecului popular englez numai cu bătăturile.

Al doilea American: Asta nu-i nimic! Anul trecut la un concert din Berlin un flegornist a imitat atât de bine, ţipătul căprioarei, încât un câine de vânătoare, ce se afla întâmplător la uşă a sărit furios în mijlocul publicului şi era mai să sfâşie în bucăţi pe o d-şoară ce se numea Căprioara.

***

Drăgălăşii conjugale

– În ce lună se zice, întreabă ea, că se fac căsătorii nenorocite?

– Cum, ţi-ai perdut memoria? exclamă el. Nu ştii că ne-am cununat în Mai?

***

– E frig al dracului în casa ta. Am îngheţat!

– Mă mir, când sunt 34 de grade de căldură…

– Nu se poate.

– Ba da.În odaia mea sunt 9 grade, în coridor 7, în salon 8 şi-n bucătărie 10. Socoteşte şi o să vezi că sunt tocmai 34.

***

Un ofiţer inferior se prezintează generalului înainte d’apleca câteva zile în voite.

Generalul îl măsoară cu ochii de sus până jos şi-i zice:

– Eşti ofiţer de artilerie.

– Da.

– Prin urmare, ştii bine matematicile.

– Însă…

– Negreşit, trebuie să le ştii.

Ia spune-mi cât face 12 şi cu 8. Spune.

– Fac 20.

– Foarte bine. Şi dacă mai adăugăm 6.

– Avem 26.

– Pentru epoleţii care nu sunt regulementari 12 zile, pentru sabia necurăţită 8 şi pentru gulerul prea înalt 6 fac 26 de zile de arest… Du-te acuma.

Contents